Plaasvoorman in Modimolle doodgeskietArgieffoto “Die voorval het op die pad tussen Modimolle en Vaalwater plaasgevind,” het lt.kol. Malesela Ledwaba, woordvoerder van die polisie, gesê. De Kock was die plaasvoorman van Jaco Kriel, van die plaas Doornfontein. “Piet het gery toe hy twee mans in die veld sien loop het,” het Kriel aan Maroela Media gesê. “Hy wou hulle konfronteer, maar hulle het weggehardloop. Hy het een van die persone gevang en het my toe geskakel om te hoor wat hy met hom moet doen.” Volgens Kriel was hy nog op die telefoon met De Kock toe hy die skoot gehoor het. “Ek het van die omliggende boere gekontak om te gaan ondersoek instel, omdat ek nie in die omgewing was nie.” Volgens Heritage Protection Group het hy op pad na die hospitaal beswyk. Volgens Ledwaba het die aanvallers te voet van die toneel gevlug. “Die motief vir die aanval is nog nie bekend nie. Die polisie stel ondersoek in.” De Kock laat twee kinders agter.